Martin Rodbell

Martin Rodbell (Baltimore, 1925eko abenduaren 1a - Chapel Hill, Ipar Carolina, 1998ko abenduaren 7a) estatubatuar biokimikaria izan zen. 1994ko Medikuntzako Nobel Saria jaso zuen Alfred G. Gilmanekin batera G proteinen aurkikuntzagatik.

Familia judu batean jaio zen. 1944an John Hopkins Unibertsitatean ikasketak eten behar izan zituen Estatu Batuetako Itsas Armadako irrati operadore izateko Bigarren Mundu Gerran. Gerra ostean unibertsitatera itzuli zen eta 1949an biologian lizentziatu zen. 1954an biokimikako doktoretza egin zuen Washingtongo Unibertsitatean.

1956an ikertzaile postua lortu zuen Bihotzeko Institutu Nazionalean. Organismo biologikoen eta ordenagailuen arteko informazioa prozesatzeko sistemen antzekotasuna ikertu zuen eta G proteinak eta zeluletan duten transmisio-papera aurkitu zituen.

Baltimoredarrak
Estatubatuar juduak
Ameriketako Estatu Batuetako biokimikariak
Medikuntzako Nobel Saridunak
Bigarren Mundu Gerrako Ameriketako Estatu Batuetako itsas-armadako pertsonala